ΑΠΟΦΑΣΗ ΤΗΣ ΕΠΙΤΡΟΠΗΣ της 5ης Σεπτεμβρίου 1997 για τον καθορισμό των χαρακτηριστικών για τα οποία ορισμένα κράτη μέλη μπορούν να χρησιμοποιήσουν πληροφορίες από άλλες πηγές εκτός των στατιστικών ερευνών για την κοινοτική έρευνα 1997 σχετικά με τη διάρθρωση των γεωργικών εκμεταλλεύσεων (Κείμενο που παρουσιάζει ενδιαφέρον για τον ΕΟΧ) (97/621/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 571/88 του Συμβουλίου, της 29ης Φεβρουαρίου 1988, σχετικά με τη διεξαγωγή κοινοτικών ερευνών για τη διάρθρωση των γεωργικών εκμεταλλεύσεων (1), όπως τροποποιήθηκε τελευταία από τον κανονισμό (ΕΚ) αριθ. 2467/96 (2), και ιδίως τα άρθρα 8 και 15,

Εκτιμώντας:

ότι σύμφωνα με το άρθρο 8 παράγραφος 2 δεύτερο εδάφιο του κανονισμού (ΕΟΚ) αριθ. 571/88, η Επιτροπή μπορεί να επιτρέψει στα κράτη μέλη να χρησιμοποιούν, κατόπιν αιτήσεως και βάσει κατάλληλης τεκμηρίωσης, για ορισμένα χαρακτηριστικά πληροφορίες που είναι ήδη διαθέσιμες από άλλες πηγές εκτός των στατιστικών ερευνών 7 ότι ορισμένα κράτη μέλη ζήτησαν την άδεια αυτή προκειμένου να έχουν στη διάθεσή τους αυτή τη δυνατότητα 7

ότι τα αποτελέσματα της έρευνας σχετικά με τη διάρθρωση των γεωργικών εκμεταλλεύσεων έχουν μεγάλη σημασία για την κοινή γεωργική πολιτική και, ως εκ τούτου, είναι απαραίτητο να διατηρηθεί η υψηλή ποιότητα των πληροφοριών 7 ότι η χρήση στοιχείων από άλλες πηγές εκτός των στατιστικών ερευνών μπορεί να γίνει αποδεκτή μόνο εάν τα στοιχεία αυτά είναι εξίσου αξιόπιστα με τα στοιχεία των στατιστικών ερευνών 7 ότι οι ορισμοί των στοιχείων από άλλες πηγές πρέπει να εναρμονιστούν με εκείνους της έρευνας για τη διάρθρωση των γεωργικών εκμεταλλεύσεων 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής γεωργικών στατιστικών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα χαρακτηριστικά της κοινοτικής έρευνας 1997 σχετικά με τη διάρθρωση των γεωργικών εκμεταλλεύσεων, για τα οποία επιτρέπεται στα αντίστοιχα κράτη μέλη να χρησιμοποιήσουν ήδη υπάρχουσες πληροφορίες από άλλες πηγές εκτός των στατιστικών ερευνών, και οι πηγές από τις οποίες επιτρέπεται να συλλέξουν τις πληροφορίες αυτές παρατίθενται στο παράρτημα.

Άρθρο 2

Τα κράτη μέλη που είναι εξουσιοδοτημένα να χρησιμοποιούν πληροφορίες από άλλες πηγές εκτός από τις στατιστικές έρευνες θα λαμβάνουν τα αναγκαία μέτρα για να εξασφαλίσουν ότι η ποιότητα των εν λόγω πληροφοριών θα είναι τουλάχιστον εφάμιλλη της ποιότητας των πληροφοριών που προέρχονται από τις στατιστικές έρευνες.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 5 Σεπτεμβρίου 1997.

Για την Επιτροπή

Yves-Thibault DE SILGUY

Μέλος της Επιτροπής

(1) ΕΕ L 56 της 2. 3. 1988, σ. 1.

(2) ΕΕ L 335 της 24. 12. 1996, σ. 3.

ΠΑΡΑΡΤΗΜΑ

Α. ΧΑΡΑΚΤΗΡΙΣΤΙΚΑ ΤΗΣ ΕΡΕΥΝΑΣ

Η Γερμανία, η Δανία, οι Κάτω Χώρες, η Αυστρία, η Φινλανδία και το Ηνωμένο Βασίλειο μπορούν να χρησιμοποιήσουν διαθέσιμες πληροφορίες από άλλες πηγές (που παρατίθενται στο τμήμα Β) εκτός των στατιστικών ερευνών ως βάση για την κοινοτική έρευνα 1997 σχετικά με τη διάρθρωση των γεωργικών εκμεταλλεύσεων για τα χαρακτηριστικά εκείνα που σημειώνονται (με σταυρό) παρακάτω.

>ΑΡΧΗ ΓΡΑΦΗΚΟΥ>

ΚΡΑΤΟΣ ΜΕΛΟΣ / ΧΑΡΑΚΤΗΡΙΣΤΙΚΑ

>ΤΕΛΟΣ ΓΡΑΦΗΚΟΥ>

Β. ΠΗΓΕΣ ΣΤΟΙΧΕΙΩΝ

Η Γερμανία, η Δανία, οι Κάτω Χώρες, η Αυστρία, η Φινλανδία και το Ηνωμένο Βασίλειο επιτρέπεται να χρησιμοποιήσουν πληροφορίες από το ολοκληρωμένο σύστημα διαχείρισης και ελέγχου που δημιουργήθηκε σύμφωνα με τους κανονισμούς (ΕΟΚ) αριθ. 3508/92 του Συμβουλίου, της 27ης Νοεμβρίου 1992 (1) και (ΕΟΚ) αριθ. 3887/92, της 23ης Δεκεμβρίου (2). Οι Κάτω Χώρες μπορούν να χρησιμοποιήσουν στοιχεία από το εθνικό γεωργικό μητρώο για τα χαρακτηριστικά Β01, Λ01 και Λ01α.

(1) ΕΕ L 355 της 5. 12. 1992, σ. 1.

(2) ΕΕ L 391 της 31. 12. 1992, σ. 36.